Hans Olav Syversen

Hans Olav Syversen (født 1966) er en norsk jurist og politiker (KrF); stortingsrepresentant for Oslo fra 2005 til 2017 og KrFs parlamentariske leder fra 2011 til 2013. Fra 22. januar 2019 var han statssekretær ved Statsministerens kontor.

 Familie, utdannelse og yrke 
Syversen ble født i Skjervøy i Troms og er oppvokst i Oslo. Han er sønn av IT-rådgiver Morten Syversen og psykiatrisk sykepleier Anne Solfrid Engsbråten Syversen. 

På videregående tok han allmennfag på Grefsen vgs, hvorav et år ble tilbrakt som utvekslingselev på high school i Cooperstown, North Dakota i USA. Syversen er utdannet jurist fra Universitetet i Oslo fra 2000. Etter tiden på Stortinget gikk han til en stilling i juridisk avdeling i OBOS.

Han har bidratt som frivillig i barne- og ungdomsarbeidet i Oslo østre frikirke.

Syversen er gift og har to barn. 

 Politisk arbeid 
Syversen arbeidet fra 1990 til 1995 som gruppesekretær for Oslo KrFs bystyregruppe. Deretter ble han valgt inn som medlem av bystyret i 1995. Han var medlem av bystyret frem til 2003. Fra 1999 var han også kommunalråd.

Han har erfaring fra politisk ledelse i departementer i to perioder, først som politisk rådgiver for statsråd Aud Inger Aure i Justis- og politidepartementet fra 1997 til 1999, og deretter som statssekretær for statsråd Laila Dåvøy i Barne- og familiedepartementet fra 2003 til 2005.

Syversen ble valgt inn på Stortinget første gang i 2005 og ble gjenvalgt i 2009 og 2013. Alle tre gangene ble han valgt inn på Oslos utjevningsmandat.  Han nådde ikke opp ved stortingsvalget i 2017 og gikk ut av Stortinget.Syversen ut av Stortinget - NRK/Østlandssendingen 12. september 2017  På Stortinget var han medlem av Finanskomiteen 2005–2017. Fra 2009 til 2011 var han KrFs medlem i Kontroll- og konstitusjonskomiteen. 

Syversen ble i 2009 valgt til parlamentarisk nestleder for KrF. Syversen var også fra 2009 til 2011 leder for foreningen Israels venner på Stortinget.KrF og Frp deler ledervervet i Israels venner Han overtok som parlamentarisk leder i forbindelse med at Dagfinn Høybråten gikk av som partileder våren 2011. Den nye partilederen Knut Arild Hareide begrunnet valget av Syversen til å lede stortingsgruppa med at Hareide selv ønsket å bruke kreftene sine i den nye rollen som partileder, og i tillegg at han ønsket å fortsette som leder av Transport- og kommunikasjonskomiteen.Syversen blir KrFs sjef på Stortinget

I perioden 2013–2017 kom Syversen til å bli sentral i budsjettforhandlingene mellom Kristelig Folkeparti, Venstre og regjeringspartiene Høyre og FrP, som leder i Finanskomiteen.

 Referanser 

 Eksterne lenker 



Kategori:Stortingsrepresentanter fra KrF
Kategori:Stortingsrepresentanter for Oslo
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Politiske rådgivere fra KrF
Kategori:Statssekretærer fra KrF
Kategori:KrF-politikere i Oslo
Kategori:Personer fra Skjervøy kommune
Kategori:personer fra Oslo